open-index/open-wikipedia-markdown huggingface dataset:
Stefano De Martino

El **Stefano De Martino** (Torre Annunziata, 3 de ottober del 1989) l'è on ballerin e conduttor televisiv italian. 

L'è 'na personalità assee cognossuda de la television italiana e, in general, del *star system* italiano, anca per i sò relazion moros cont la Emma Marrone, cantantautris italiana, e la Belén Rodríguez, modella e sobrett argentina, del qual el gh'ha 'vuu on fioeu (nassuu in del 2013) ciamaa Santiago.

## Television
**[[Amici di Maria De Filippi]]* (Canale 5, 2009-2010, 2011-2013, 2015-2018, 2021-2022; Real Time, 2015-2018)
**[[Chiambretti Night]]* (Canale 5, 2010-2011)
**[[Domenica Cinque]]* (Canale 5, 2010-2012)
**[[Quelli che il calcio]]* (Rai 2, 2013-2014)
**[[Chiambretti Supermarket]]* (Italia 1, 2014)
**[[Quanto manca]]* (Rai 2, 2014)
**[[Grand Hotel Chiambretti]]* (Canale 5, 2015-2016)
**[[Maurizio Costanzo Show]]* (Rete 4, 2015-2016; Canale 5, 2017-2022)
**[[Amici Casting]]* (Real Time Italia, 2015-2017)
**[[:it:Pequeños gigantes (Italia)|Pequeños gigantes]]* (Canale 5, 2016)
**[[Selfie – Le cose cambiano]]* (Canale 5, 2016-2017)
**[[House Party Italia]]* (Canale 5, 2016)
**[[Le Olimpiadi della Tv]]* (Canale 5, 2017)
**[[L'isola dei famosi]]* (Canale 5, 2018)
**[[Vuoi scommettere?]]* (Canale 5, 2018)
**[[Domenica In]]* (Rai 1, 2018-2022)
**[[:it:Big Show (programma televisivo)|Big Show]]* (Italia 1, 2018)
**[[Rivelo]]* (Real Time Italia, 2018)
**[[Sanremo Young]]* (Rai 1, 2019)
**[[Made in Sud]]* (Rai 2, 2019)
**[[Stefano De Martino - Su di Me]]* (Real Time Italia, 2019)
**[[La notte della Taranta]]* (Rai 2, 2019)
**[[Festival di Castrocaro]]* (Rai 2, 2019-2020)
**[[Stasera tutto è possibile]]* (Rai 2, 2019 e 2021-2024)
**[[:it:Telethon|Festa di Natale - una serata per Telethon]]* (Rai 1, 2021)
**[[Bar Stella]]* (Rai 2, 2021-2024)
**[[Le Iene]]* (Italia 1, 2022)
**[[Domenica In Show]]* (Rai 1, 2022)
**[[Tim Summer Hits]]* (Rai 2, 2022)
**[[Sarò con te - La festa del Napoli]]* (Rai 2, 2023)
**[[Il collegio]]* (Rai 2, dal 2023) - Narratore
**[[Da Natale a Santo Stefano]]* (Rai 2, dal 2023)
*

## Riferimént


## Ligamm de foeura
* Scheda del Stefano De Martino in sul IMDB
Malbun

**Malbun** a l'è 'n villagg del comun de Triesenberg, in Liechtenstein, famos per i sò località de schi.

## Riferiment
*Malbun - Svizzera Turismo
Luis del Liechtenstein

El **Luis del Liechtenstein** (in todesch *Alois Philipp Maria von und zu Liechtenstein, Graf zu Rietberg*, Zurigh, 11 de giugn 1968) a l'è 'n prenzip del Liechtenstein, fioeu del Giovann Adamm II e de la Maria e reggent dal 15 de agost 2004.

L'ha frequentaa la cademia militar inglesa e l'ha servii per ses mes 'me offizial in di Coldstream Guards, per poeu laureàss in giurisprudenza. L'è maridaa cont la Sofia de Baviera e 'l gh'ga quatter fioeui: El sò ered a l'è l'Isepp Venceslaa.

## Riferiment
*S.D. Erbprinz Alois 

## Vos corelaa
*Linia de succession al trono del Liechtenstein
Matris quadrada

Ona **matris quadrada** a l'è 'na matris che la gh'ha l'istess numer di righi e di colonn. 

## Riferiment
*La matrice quadrata
Winston Churchill

El **Winston Churchill** (Woodstock, 30 november 1874 – Londra, 24 sgenee 1965) a l'è staa 'n politegh, storich e militar britannich, primm minister dal 1940 al 1945 e dal 1951 al 1955.

## Riferiment
*[Churchill - Treccani](http://www.treccani.it/enciclopedia/winston-churchill_(Enciclopedia-dei-ragazzi)/)
Oberland (Liechtenstein)

L**'Oberland** a l'è vun di distrett elettorai del Liechtenstein, che 'l reppresenta l'istorega Contea de Vaduz.

L'elegg 15 deputaa al Landtag e ghe toeuven part 6 comun, Balzers, Planken, Schaan, Triesen, Triesenberg, Vaduz, e 11 villagg.

Ghe viven 24'012 personn e 'l gh'ha 'na superfis de 125,2 km².

## Riferiment
*Oberland - Lexicon

## Vos corelaa
*Unterland (Liechtenstein)
Algebra lineara

L**'algebra lineara** a l'è la branca de la matematega che la studia ròbb 'me i vettor, i spazzi vettoriai, i trasformazion linear, i sistema linear, i matris e i quadratich.

## Riferiment
*Algebra lineare - Treccani

## Alter progett

## Vos corelaa
*Geometria analitega
Bas (algebra lineara)

Ona **bas** de on daa spazzi vettorial a l'è on insemma de vettor linearment independent che permetten, cont di combinazion linear, de fà su tucc i vettor del spazzi vettorial.

## Riferiment
*Base di uno spazio vettoriale

## Vos corelaa
*Insemma di generator
GNU Octave

**GNU Octave** l'è un software per l'analisi numerega qe al dopera un lenguaj per la plu part  compatibel cond MATLAB.

Al g'ha un'insema de fonzionalitaa per ol calcol cond i matrix, come ol rang e ol determinant, o plu speçalistege come la decomposizion ai valor singolar (SVD) e la fatorizazion LU; anca se al permet de trovar una soluzion numerega ai sistema liniar, al fa miga ol calcol simboleg o oltre ativitaa tipege de un sistema de calcol computazional.

L'è scrivid ind C++ e al g'ha una licenza GNU GPL v3 (programa liber). L'è disponibel per Linux, Windows, Mac OS, BSD.

## Riferiments


## Ligam de fœra
* Sit ofiçal

## Oltr projets
Maria Carolina del Liechtenstein

La **Maria Carolina del Liechtenstein** (in todesch *Marie Caroline Elisabeth Immaculata von und zu Liechtenstein*, Grabs, 17 de ottober 1996) a l'è 'na prenzipessa del Liechtenstein, fioeula del Luis del Liechtenstein e de la Sofia de Baviera. Degià che el Liechtenstein el gh'ha la legg salica l'è minga in la linia de succession al trono del prenzipaa: A l'è però, de part de mader e dopo del fredell Isepp Venceslaa, in la linia de succession giacobita.

## Riferiment
*Sophie - Jacobite
Rangh (algebra lineara)

In algebra lineara el **rangh** de 'na matris a l'è el numer di lign o colonn che, se consideraa 'me vettor, a hinn linerament independent.

## Riferiment
*Rango di una matrice - YouMath

## Vos corelaa
*Independenza linear
Ha*Ash

**Ha*Ash** a hinn un grüp american de pop country che'l s'è furmaa a Louisiana in del 2002. I sò member a hinn: Hanna Nicole (vus, ghitara) e Ashley Grace (vus, ghitara).

## Discugrafia

### Album

* *Ha*Ash* -  2003
* *Mundos Opuestos* -  2005
* *Habitación Doble* -  2008
* *A tiempo* -  2011
* *Primera fila: Hecho realidad* -  2014
* *30 de febrero* -  2017
Unterland (Liechtenstein)

L**'Unterland** a l'è vun di distrett elettorai del Liechtenstein, che 'l reppresenta l'istorega Signoria de Schellenberg.

L'elegg 10 deputaa al Landtag e ghe toeuven part 5 comun, Schellenberg, Gamprin, Mauren, Ruggell, Eschen e 4 villagg.

Ghe viven 13'358 personn e 'l gh'ha 'na superfis de 34,8 km².

## Riferiment
*Unterland - Lexicon

## Vos corelaa
*Oberland (Liechtenstein)
Isepp Venceslaa del Liechtenstein (1995)

L**'Isepp Venceslaa del Liechtenstein** (in todesch *Joseph Wenzel Maximilian Maria von und zu Liechtenstein*, Londra, 24 de magg 1995), a l'è 'n prenzip del Liechtenstein, fioeu del Luis del Liechtenstein e de la Sofia de Baviera. L'è 'l segond in la linia de succession al trono del Liechtenstein e, de part de mader, el terz in la linia de succession giacobita.

El gh'ha 'na sorella, la Maria Carolina, e du fredej, el Giorgg e 'l Nicola.

## Riferiment
*Liechtenstein, Joseph Wenzel principe di
*Three Generations: Interview with Prince Wenzel
*Prince Joseph Wenzel of Liechtenstein - Jacobite

## Vos corelaa
*Linia de succession al trono del Liechtenstein
Partii Progressista di Cittadin

El **Partii Progressista di Cittadin** (in todesch *Fortschrittliche Bürgerpartei*) a l'è 'n partii politegh del Liechtenstein de adressa conservatris, nazionalista e liberalista. In pee dal 1918, a l'è 'l partii pussee vegg del Liechtenstein a vess ancamò in pee e vun di dò principai de la politega del Prenzipaa insemma a l'Union Patriottega.

L'è generalment euroscettich e a favor di politegh di Prenzip regnant e 'l giornal ligaa al partii a l'è el Liechtensteiner Volksblatt.

## Riferiment
*[Fortschrittliche Bürgerpartei (FBP)](https://historisches-lexikon.li/Fortschrittliche_B%C3%BCrgerpartei_(FBP))

## Ligamm de foeura
*Sitt offizial
Fürst

El **Fürst**, in lombard *Prenzip regnant*, a l'è, in la tradizion nobiliar todesca, el nòbil che 'l governa in d'on Prenzipaa, tant che Fürst a l'è 'na traduzion del latin "princeps". A l'è sotta el titol de Re e de Duca.

A bon cunt in todesch a l'è doperaa despess per indicà on generich capo monarchich e per tucc i Capi de Stat che guiden on Prenzipaa: Incoeu l'unich Stat a vèss offizialment on *Fürstentum* a l'è el Liechtenstein, ma gh'è 'n poo de famili importànt che, anca sènza territori, hinn Fürst, 'me i Schwarzenberg.

## Bibliografia
* E. Genta, "Titoli nobiliari", in AA.VV., "Enciclopedia del diritto", Varese 1992, vol. XLIV, pag. 674-684.
*German Empire (in tedesco originale - le versioni inglese e francese sono tradotte)
*Danubian Monarchy Austria-Hungary  (in tedesco- le versioni inglese e francese sono tradotte)
* Westermann, *Großer Atlas zur Weltgeschichte*
*
* 

## Vos corelaa
*Prenzip
*Altezza Serenissima
Union Patriottega (Liechtenstein)

L**'Union Patriottega** (in todesch *Vaterländische Union*) a l'è 'n partii politegh del Liechtenstein, in pee dal 1936 e nassuu de l'union del Partii Cristian-Social Popolar e del Servizzi Patriottegh del Liechtenstein. Ligaa ai idej de liberalism economich e de cristianesim democrategh, l'è vun di partii principai, insemma al Partii Progressista di Cittadin, del Liechtenstein. A bon cunt gh'han di idej in comun, però se dividen in su la vision de la monarchia, degià che l'Union Patriottega a l'è pussee liberala e per on sistema costituzional.

El sò giornal a l'è el Liechtensteiner Vaterland.

## Riferiment
*Parteien in Liechtenstein 1921 bis 1943 

## Ligamm de foeura
*Sitt offizial
Venceslaa

**Venceslaa**, dii anca *Venceslav*, l'è on nomm de persona lombard maschil.

## Variant in di olter lengov
*Catalan: *Venceslau*
*Cecch: *Václav*
*Frances: *Venceslas*
*Ingles: *Wenceslas*
*Italian: *Venceslao*, *Venceslavo*
*Ongheres: *Vencel*
*Polacch: *Wacław*
*Russ: *Vjačeslav*
*Slovacch: *Václav*
*Spagnoeu: *Venceslao*
*Todesch: *Wenzeslaus*, *Wenzel*

## Origin e spantegament
El riva del slav *vece* ("maggior") e *slav* ("gloria"), cioè "granda gloria", ma anca pensaa 'me "gloria de la Corona".

L'è portaa soratutt in di Paes slav grazzia al Venceslaa I de Boemia, martir e sant.

## Personn che se ciama Venceslaa
***Venceslaa**
**Venceslaa I de Boemia, sant
**Venceslaa d'Asborgh, arciduca d'Austria
**Venceslaa de Lussemburgh, Imperator
**Isepp Venceslaa del Liechtenstein, Prenzip

***Václav**
**Václav Havel, politegh cecch
**Václav Klaus, politegh e economista cecch
**Václav Hanka, filolegh cecch
**Václav Benda, matemategh cecch

***Vjačeslav**
**Vjačeslav Konstantinovič Pleve, politegh russ
**Vjačeslav Malafeev, ex giugador del folball
**Vjačeslav Michajlovič Molotov, politegh sovietich
**Vjačeslav Rudol'fovič Menžinskij, politeh russ
**Vjačeslav Vasil'evič Ragozin, scacchista sovietich

***Wacław**
**Wacław Sierpiński, matemategh polacch
.li

**.li** a l'è el domini de primm nivell nazional cattaa foeura per el Liechtenstein: L'è ministraa de l'Università del Liechtenstein e la registrazion, verta a tucc, l'è gestida de la SWITCH.

Oltra che per i soggett del Liechtenstein a l'è doperaa anca despess di società de Long Island e di società svizzer, degià che "li", in todesch svizzer, a l'è 'n diminutiv.

## Riferiment
* Informazion de la IANA

## Ligamm de foeura
* Register del domini
Principaa de Pavia

El **Principaa de Pavia** a l'è stada 'n istorega ripartizion del Ducaa de Milan antesignana de la provincia de Pavia d'incoeu.

## Storia
In del 1499 el territori de la Contea de Pavia, passaa insemmaa a Milan ai Sforza, l'è staa elevaa de l'Imperator al rangh de Principaa, e donca l'era el segond territori pussee important di domini milanes, degià che per el dirizz germanich el Ducaa a l'è pussee in alt del Principaa.

In del 1564 el governa spagnoeu, per provà a modifegà in sens pussee egualitari la fiscalità, el fa su 'na Congregazion generala, 'na sorta de Parlament, e di congregazion locai, elegiuu di reppresentant di comun.

In del 1700 el territori el scomincia a desmembràss e l'è in part ceduu al Piemont: In del 1706 a l'è ceduda la Lomellina e in del 1743 el Vigevanasch e l'Oltrepò Paves.

In del 1786 a l'è offizialment sostituii de la Provincia.

## Division
Del 1565 a l'è stada dividuda in quatter congregazion: Lomellina, Oltrepò, Volta Campagna e Bassa Campagna. 'Sti congregazion gh'even on consili e eren elegiuu di reppresentant di comun e eren guidaa di sindegh. Quell de l'Oltrepò, grazia a la posizion isolada, el gh'eva pussee de poder.

I comun eren assee autonom: Gh'even 'n autonomia in la gestion de la polizia locala, in la soa ministrazion e votaven on tesoree, on mess e 'n consili. Anca i capi di comun eren ciamaa sindegh, e in quej pussee gròss el gh'era on podestà nomenaa di autorità centrai. A mità del '700 gh'eren 146 comun, inclus i cassin, formalment incorporaa in di comun arent ma, a bon cunt, autonom a nivell ministativ e fiscal.

## Riferiment
*principato di Pavia
* Comune del principato di Pavia
Vettor null

El **vettor null** a l'è quell vettor de 'n spazzi vettorial che l'è neutro rispett a l'operazion de somma. El gh'è, assiomaticament, per ogni spazzi vettorial e se pò dimostrà che l'è unich.

## Bibliografia
*  .
Rivera de Lecch

La **Riviera de Lecch** a l'è stada 'na division comital istorega del Ducaa de Milan, in pee dal 1537 al 1788, e dada a Franzesch Sfondraa e ai sò discendent.

In del 1393 i noeuv Statut de la Valsasna separen 'sta zona del rest del lecches per taccàlla a la Valsasna.

In del 1480, però, la zona a l'era stada unida 'me feud unich sotta el governa del Peder II Dal Verme.

L'è staa offizialment faa su per orden imperial del Carla V d'Asborgh el 23 de ottober 1537 e 'l gh'eva dent i zonn de Mandel, Varenna, Bellan, Derv e Corenn.

## Bibliografia
* 
*
I Independent (Liechtenstein)

**I Independent** (in todesch *Die Unabhängigen*, breviaa *DU* cioè "Ti") a l'è 'n partii politegh del Liechtenstein fondaa in del 2013 de l'ex parlamentar de l'Union Patriottega Harry Quaderer.

A bon cunt el partii a l'è pu che alter 'na sociazion de candidaa che voten segond la soa coscienza e che s'hinn reunii in partii per podèss candidà e avègh i midemm privilegg di partii e i sò idej, anca se espress in manera pussee popolista a hinn minga distant de quej di alter partii principai, cioè el Partii Progressista di Cittadin e l'Union Patriottega.

El sostegn la necessità de respettà la tradizional lianza cont la Svizzera e de permett ai cittadin del Liechtenstein a l'ester de votà.

Han ciappaa 4 scagn in di elezion del 2013 e 5 in quell del 2017. In del 2018 ona scission del partii la mena al nass di Democrategh per el Liechtenstein e in di elezion del 2021 resten foeura del Landtag.

## Riferiment
*Politics in tiny Liechtenstein shaken up by surprise election success of independents
*Liechtenstein’s populists gain ground

## Ligamm de foeura
*Sitt offizial
Contad de Lòd

El **Contad de Lòd** a l'è stada la division de la zona de Lòd sotta el Ducaa de Milan, in pee dal 1335 al 1786, cont la reorganizzazion de la Lombardia Austriega in provincc.

El territori lodesan l'è staa, in pratega, independent finna al 1335 e nominalment l'è partegnuu a 'n poo de città in de temp: A gestì el territori a l'éra in pratega la Diocesi, tant che 'l sò vescov l'éra classificaa vescov-cont.

In del governa spagnoeu a l'è dividuda in quatter vescovaa e dotàda de 'na congregazion generala.

## Riferiment
* 
*
Lista Libera (Liechtenstein)

La **Lista Libera** a l'è 'n partii politegh del Liechtenstein de adressa verda e socialdemocratega. La gh'ha trii scagn in del Landtag e l'è 'l partii pussee scettich in su la monarchia in del Paes, sènza vorèlla abolì però. L'è anca scettich in su la Gesa del Liechtenstein e in sul governa de la Gesa, per lor tropp conservativ.

## Riferiment
*Parliament - Liechtenstein

## Ligamm de foeura
*Sitt offizial
Equazion

On**'equazion** a l'è 'n eguajanza in tra du espression cont vuna o pussee variabij. Se 'n equazion la gh'ha n incognit la n-upla ordenada di element che resolven l'equazion a l'è 'na soluzion.

## Riferiment
*Equazione - Treccani

## Vos corelaa
*Identità (matematega)
*Disequazion
*Equazion diofantea
Katie Bouman

La **Katie Bouman** (*Katherine Louise Bouman*, 9 de magg 1989) a l'è 'n informatega statunitensa, assistenta in Informatega e Matematega al California Institute of Technology e esperta in tecnich de creazion di immagin.

L'è stada la desviluppatris principala de l'algoritm che l'ha permittuu al Telescopi Event Horizon de catturà la prima foto de 'n boeugg negher.

## Riferiment
*About Katie Bouman Creator Of First Black Hole Image From Event Horizon Telescope
Incendi de Notre Dame a Paris del 2019

L**'incendi de Notre Dame a Paris del 2019** l'è staa on incendi succeduu el 15 de april del 2019 a Cattedral de Notre Dame, che l'ha menaa i guli e la pupart del tecc de la famosa cattedral a borlà giò. Hinn staa ferii anca trii in tra i polee e i pomper.

## Antefatt
La Cattedrala, fada su in del secol quell del 12, la gh'ha avuu de besogn de 'na restrutturazion per di dagn, dovuu probabilment a l'inquinament, e i lavorà hinn scominciaa in l'estad del 2018.

## Event
Ai 18:20 ora local gh'è 'n allarm che l'ha menaa el personal a evacuà la gesa, ma finna ai 18:43 a l'è minga descovert el foeugh. Ai 19:45, in diretta cont i media de la pupart del mond, la borla la flèche.

Hinn staa doperaa pussee de 400 pomper ch'han smorzaa la pupart del foeugh dent di 23:30 e i daree frogaa ai 3:30 del 16 de april. Pensaven, al principi, de doperà di mezz de lotta aerea anti-incendi ma poeu han renonziaa per el ris'c de fà di dagn pussee gramm a la struttura.

## Reazion
El president Emmanuel Macron l'ha sospenduu on dibattit publich in su la question di Gilet Giald e l'ha faa 'n descor a la nazion per promettègh de refàlla su in cinch agn.

La pupart di leader de l'Europa l'ha nonziaa el sò despiesee per el foeugh. On poo de entità, publegh e privaaa, han daa el sò support, economich e de personal, per la recostruzion e hinn rivaa a 'n miliard de Euro in circa on dì.

## Riferiment
*Notre Dame fire: Paris cathedral devastated by ferocious blaze
*Notre Dame, incendio domato nella notte
*Francia, donazioni per Notre-Dame oggi arriveranno a 1 miliardo
Pomper

El **pomper** (de *zappador pomper*, francesism de *Sapeur Pompier*) a l'è 'n professionista che 'l se occupa de salvà i gent di disaster, soratutt di foeugh, e di situazion de ris'c, oltra che de la tutela di infrastruttur e de la verifica de la soa agibilità. A segonda del Paes i pomper i gh'ha di alter compit, magara de polizia giudiziaria per indagà in sui crimen ligaa al foeugh, o de ambulanza e de defesa civil.

## Riferiment
*Pompiere - Treccani

## Alter progett

## Vos corelaa
*Camios di pomper
Franch svizzer

El **franch svizzer** (**CHF**, todesch: *Schweizer Franken*, franzes: *Franc Suisse*, italian: *Franco svizzero*, romancc: *Franc svizzer*) a l'è la moneda de la Svizzera, doperada anca in Liechtenstein, a Campion d'Italia e a Büsingen am Hochrhein.

Prima de la guerra del Sonderbund del 1848 el dirizz de batt moneda el partegniva ai canton, de quèlla data la Confederazion l'ha taccaa a batt moneda.

A l'è dividuu in 100 rappan, termen che 'l deriva del todesch rappen.

## Riferiment
*Franco svizzero, una storia di successo

## Vos corelaa
* Vreneli
* Franch del Liechtenstein
* Batzen
* Rappen
* Helvetia
Contad de Cremòna

El **Contad de Cremòna** a l'è stada 'n istorega division del Ducaa de Milan, in pee dal 1509 al 1786.

A bon cunt l'Azzon Viscont giamò in del 1334 l'eva giontaa Cremòna al domini milanes, che l'è stada veneta in tra el 1499 e 'l 1509, ma domà dopo de la reconquista a l'è fàda su ministrativament.

## Riferiment
* 
*
Teorema de Binet

El **teorema de Binet** a l'è 'n teorema che 'l conliga el prodott matricial al determinant: Pussee de precis el dis che, daa du matris quadraa A e B, el determinant del prodott a l'è istess del prodott in tra el determinant de A e quell de B.

## Riferiment
*Teorema di Binet - Treccani

## Vos corelaa
*Formula de Cauchy-Binet
Liechtensteinische Post

**Liechtensteinische Post** a l'è la società de posta del Liechtenstein. Dal 1 de fevrar 1921 al 31 de dicember 1999, in bas a l'accord de union dovanala in tra la Svizzera e 'l Principaa el servizzi postal l'éra gestii de La Posta Svizzera.

## Ligamm de foeura
* Sitt offizial
Scoeula austriega

La **scoeula austriega** a l'è 'na scoeula de economia ciamada inscì perchè la pupart di sò esponent a l'éra de l'Austria, pussee de precis de l'Università de Vienna.

L'ha influenzaa soratutt i moviment libertari e, men, quej liberista: L'è fondada in su 'n strecc individovalism metodologich e in sul refud del calcol e de la pianificazion in economia.

Di economista *austriegh* a hinn el Murray Rothbard, el Eugen von Böhm-Bawerk, el Ludwig von Mises, el Friedrich von Hayek e l'Hans-Hermann Hoppe.

## Riferiment
*Che cosa è la Scuola Austriaca di Economia? 

## Vos corelaa
*Scoeula de Chicago
Cess

El **cess** a l'è el canton, de solit saraa e separaa de la vision publega, pensaa per pissà, andà de corp e nettàss. De solet l'è mitud in la stanza de bagn.

## Riferiment
*W.C.

## Alter progett

## Vos corelaa
*Toalett
*Tazza del cess
*Cess chimegh
Liechtenstein Bus

**Liechtenstein Bus**, commercialment *LIEmobil*, a l'è la società de strapòrt su roeuda del Liechtenstein. La gh'ha 19 bus a benzina e 27 a diesel che corren in su 13 lign, quajvuna la riva in Isvizzera e in Austria. El sistema a l'è centraa in su la stazion de Schaan-Vaduz, indova che i lign parten in manera cadenzada. Quej cont el Swiss Pass pòden viaggà a gratis in su la red.

## Ligamm de foeura
* Sitt offizial
Regol calcolator

El **regol calcolator** a l'è 'n istrument de calcol analogich per fà de cunt doperaa in tra el secol quell de 17 e quell de 20, quand che l'è staa sostituii di calcolatris.

Per fonzionà el dopera i proprietà di logaritm e 'l gh'ha di scal, fiss o mobil, che permetten de fà de cunt.

## Riferiment
*DENOMINAZIONE E FUNZIONE DELLE SCALE

## Vos corelaa
*Scala logaritmega
*Regol areonautich
Cambià el Regn Unii - El Grupp Independent

**Cambià el Regn Unii - El Grupp Independent** (*Change UK - The Independent Group* in ingles) a l'è staa 'n grupp parlamentar a la Cambra di Comun inglesa fondaa in principi de sett deputaa laborista in dissidi cont el Partii per i scandol de anti-semitism e poeu ampliaa de 3 deputaa conservator, in dissidi cont la Brexit, e 'n alter laborista. In di elezion del 2019 trii deputaa se ricandiden, ma hinn no elegiuu e l'è donca desligaa a fin 2019.

El grupp el metteva in di sò principi fondamentai l'economia sociala de mercaa, l'ambientalism, l'europeism e 'l sostegn de fà 'n noeuv referendum in su l'Europa. L'era 'n grupp a favor de la NATO.

## Ligamm de foeura
*Sitt offizial
Republica de Cospaia

La **Republica de Cospaia** a l'è staa 'n microstat esistii del 1441 al 1826 a causa de 'n error in del trasciaa di confin in tra el Granducaa de Toscana e 'l Stat Pontifizzi.

Organizzaa in forma republegana, situazion ràra per l'epoca, l'era fondaa in su di principi de libertarism ante litteram: I merci eren mìnga soggett a dazzi e gh'eren mia i preson, degià che la giustizia l'éra ministrada in manera conciliatoria.

L'è staa vun di primm Stat europee a coltivà e commercià el tabacch.

## Riferiment
*COME UN ERRORE GENERÒ LA PRIMA COMUNITÀ ANARCHICA D’ITALIA

## Vos corelaa
*Cospaia
Principi de tassatività

El **principi de tassatività** a l'è 'n principi del dirizz penal de civil law el dis che ona legg che la dà 'na sanzion penala la gh'ha de descriv in manera bastanza precisa i situazion che menen la legg a attivàss e dà la soa sanzion.

## Riferiment
*Funzione e fondamento del principio di tassatività in diritto penale
Tazza del cess

La **tazza del cess** a l'è 'n vas faa de solit de porcellana, ma anca de metall, che l'è faa per pissàgh e andàgh de corp dent per poeu descaregàll in la fogna cont di sistema ad aqua o a pression.

## Riferiment
*W.C.

## Vos corelaa
*Toalett
*Cess
*Cess a la turca
*Dacquon
*Bidè
Signoria de Milan

La **[[Signoria]] de Milan** a l'è stada la forma ministrativa de Milan in tra el 1259, quand che 'l Martin De La Torr l'ha tolt el governo de la città e 'l 5 de settember 1395, quand che l'Imperator l'ha elevaa i Viscont, ch'even ciappa el governa dòpo, al titol de Duca.

El commerciava principalment cont la Franza e cont la Republega de Venezia, la soa moneda a l'éra l'ambrosin e la soa assemblea cittadina a l'era la Cardenza de Sant Ambroeus.

## Riferiment
*Il ducato visconteo - sforzesco (1395 - 1535)

## Vos corelaa
*Ducaa de Milan
Nazionalism civich

El **nazionalism civich**, ciamaa anca **nazionalism liberal**, a l'è 'na forma de nazionalism ispiraa a di valor liberal, che 'l refuda donca el razzism o el suprematism etnich e 'l sostegn che l'identità nazionala la sia importànta e che la gh'abia de fondàss in su la scerna e la partecipazion de tucc i cittadin sènza distinzion de sorta.
## Riferiment
* Elogio del nazionalismo: l’idea di nazione aperta e non esclusiva secondo Yoram Hazony

## Vos corelaa
* Econazionalism
* Conservatorism nazional
* Liberalism nazional
Revolver

El **revolver**, ciamaa anca *rivoltella*, a l'è 'na pistola a retrocarega o avancarega che la gh'ha on tambor bon de pirlà illimitatament in sul sò ass indova che se metten denter i ball de sbarà.

## Riferiment
*Revolver - Treccani
Altezza serenissima

**Altezza serenissima**, breviaa *S.A.S.*, a l'è el titol reservaa ai famili principesch regnant. L'è consideraa al de sotta del titol de altezza imperiala, altezza reala e anca altezza granducala. Al dì d'incoeu i unich famili a doperàll a hinn quella del Liechtenstein e quella de Monaco.

In Italia l'era doperaa di discendent del Re che gh'even no la possibilità diretta de salì in sul trono, pussee che de 'na quaj familia onorada del Sacher Roman Imperi.

## Riferiment
*Altezza - Enciclopedia Treccani

## Vos corelaa
*Serenissima Republega
*Altezza serenissima ducala
Altezza reala

**Altezza reala** a l'è el titol reservaa ai member di famili real o, despess, granducal. L'è inferior al titol de altezza imperiala ma superior a tucc i àlter altezz.

De solit el correspond a on titol principesch, ereditari o de consort, ma l'è mìnga semper inscì.

## Riferiment
*Royal Styles and the uses of "Highness"

## Vos corelaa
*Altezza imperiala
*Altezza granducala
*Altezza serenissima
Droga

Ona **droga** a l'è 'na sostanza che, inserida in del corp cont vari metodologij, per esempi l'iniezion, l'ingestion, l'inalazion o el contatt cont la pell, la gh'ha di effett in sul corp, soratutt a nivell nervos. Se la sostanza a l'è doperada per curàss se parla de droga farmaceutega. Inveci, se l'è doperada per divertiment, se parla de droga ricreativa.

## Riferiment
*Droga - Treccani
Joann Batista Anjelin

Ol **Joann Batista Anjelin** (Stroza, 1690 - Bergem, 1767) l'è stait un poeta e storeg bergamasc. L'era un preved, capellan dei retor venezian de Bergem.

## Œvre
I so œvre principai:
* *Della storia di Bergamo*
* *Bergamo descritto*
* *Vocabolario bergamasco - latino - italiano*

## Riferiments
*
Vall del Boite

La **vall del Boite** (*Val de la Guóite* in ladin) l'è una vall dolomitega de la provinça de Bellun. La ciapa ol nom del torent Boite qe al nass ind localitaa Camp Crox ai pee de la Croda Rossa d'Ampez ind el Parc natural rejonal dei Dolomiti d'Ampez.
Brexit Party

El **Brexit Party** a l'è 'n partii politegh del Regn Unii fondaa el 20 de genar del 2019 del Nigel Farage cont l'obietiv de rend effettiva la sortida del Regn Unii de l'Union europea. L'ha vinciuu i elezion europee del 2019 cont 29 scagn.

## Ligamm de foeura
*Sitt offizial 

## Vos corelaa
*UKIP
Volodymyr Zelens'kyj

El **Volodymyr Zelens'kyj** (*Володимир Олександрович Зеленський* in ucrain, trasliterad *Volodymyr Oleksandrovyč Zelens'kyj*, ofizzialment *Zelenskyy*;  Kryvyj Rih, 25 de sginer 1978) a l'è un politegh, ator e scenegiator ucrain, del 20 de masg 2019 President de l'Ucraina.

## Biografia
Nassud in d'una familia de lengua russa de origin sgiudea, el se laurea in giurisprudenza a l'Università Economega de Kyiv, e poeu el s'è dad a la television, cont el fondà de Kvartal 95, casa de produzzion comega. In del 2015 fann Servitor del Popol, serie TV indova che un professor de licee, interpretad de lu, el deventa President del Pajes e in del marz 2018 vari dependent del studi fann su un partid cont el midem nom.

In di elezzion del 2019 el se candida contra el president che 'l vegn foeura Petro Porošenko e contra la Julia Timošenko, e fina di prim sondagg el someja prim, soratut grazzia ai so posizzion contra la corruzzion: el vinc donca al segond turn contra el Porošenko. El se definiss populista, contra la corruzzion, centrista e anti-estabilishment.

Subet dopo, in conformità con la lesg ucraina, l'ha desligad la Rada Suprema e in di elezzion noeuve el sò partid l'ha ciapad una magioranza assoluda. 'Me president l'ha pontad a la digitalizazzion del Pajes, a fà andà ben insema i part russofone e ucrainofone del Pajes - anca cont una pas con la Russia - e al doperà mej i mez de comunicazzion de massa.

In la soa presidenza el gh'ha havud de afrontà la pandemia de COVID-19, con la crisi economega che l'è vegnuda dopo, e l'invasion russa de l'Ucraina del 2022. I so critegh ghe recognossen un gran lavorà contra la corruzzion e i oligarca, ma gh'hann la tema che i so azzion de lota habien acentrad el poder in su de lu.

## Televisiòn
* *Sluha Narodu* (*Servitor del popol*, 2015)
* *Tantsi z zirkamy* (*Ballà cont i stelle*, 2016)

## Filmografia parzial
* *Ljubov’ v bol’šom gorode* (*Amor in la gran cità*, 2009)
* *Ljubov’ v bol’šom gorode 2* (*Amor in la gran cità 2*, 2010)
* *Služebnyj roman. Naše vremja* (*Romanciticm in ofizzi al dì d'incoeu*, 2011)
* *Rževskij protiv Napoleona* (*Rževskij contra Napoleon*, 2012)
* *8 pervych svidanij* (*Vot prim apontament*, 2012)
* *Ljubov’ v bol’šom gorode 3* (*Amor in la gran cità 3*, 2013)
* *8 novych svidanij* (*Vot noeuv apontament *, 2015)

## Riferiment
*Treccani

## Alter proget
Aimon de Savoja-Aosta

L**'Aimon de Savoja-Aosta** (in italian *Aimone Umberto Emanuele Filiberto Luigi Amedeo Elena Maria Fiorenzo*; Fiorenza, 13 de ottober 1967) a l'è 'n dirigent de impresa e nòbil italian, mèmber de la Cà de Savoja.

L'ha faa la pupart de la soa cariera in Pirelli, indova che l'ha gestii el mercaa per l'ex URSS e per la Scandinavia. Del november 2019 l'è anca imbassador del Sovran Militar Orden de Malta per la Federazion Russa.

A nivell nobiliar a l'è fioeu de l'Amedee de Savoja-Aosta e l'è retegnuu di sostenitor del pader, cioè la pupart del moviment monarchich, el pretendent al trono.

## Riferiment
*S.A.R. Principe Aimone di Savoia Aosta
Resistenza italiana

La **Resistenza italiana** a l'è staa el moviment sovra-partitegh e antifassista che l'ha combattuu cont i armi el nazifassism in la guerra de liberazion italiana dopo de l'armistizzi de Cassabile, quand che l'Italia la s'è s'ceppada in d'on tocch sotta el controll del Re e 'n alter sotta el controll de la Republega Sociala Italiana, Stat fantocc di todisch.

A l'era composta principalment del Comitaa de Liberazion Nazionala, faa su de la pupart di partii, a soa volta dividuu a destra e a sinistra, cont i rapport in tra la sinistra pussee stregg, e i partigian autonom, faa su di inscì ciamaa badojan, che gh'even di posizion cattolich, liberaj e monarchich, di formazion anarchich e autonomista 'me i brigad Osoppo, ma anca di moviment pussee de estrema sinistra 'me Bandiera Rossa.

## Riferiment
*Resistenza - Treccani
## Vos corelaa
*Republegh partigian
*Bella ciao
*Polizia partigiana
*Federazzion Italiana di Sociazzion Partigiane
*Federazzion Italiana di Volontari de la Libertà
*Sociazzion Nazzionala di Partigian d'Italia
Antifassism

L**'antifassism** a l'è el moviment politegh de resistenza, anca armada, ai idej del fassism.

## Riferiment
* Antifascismo - Treccani

## Vos corelaa
* Antinazism
* Antifranchism
* Anticomunism
Stat satellit

Per **Stat satellit** se intend on Stat che, nominalment sovran e inscì recognossuu de la Comunitaa Internazionala, l'è in realtà sotta l'egemonia de 'n alter Stat pussee grand e potent.

Doperaa per i primm voeult intorna al 1916, a l'è staa doperaa soratutt per i liaa de l'Union sovietega del patt de Varsavia, che dependenven proppi tant de Mosca, e anca de la Mongolia e de la Republega Popolar Tuvana, prima che la fuss ciappada dent de l'Union. Oltra la cortina de ferr Mosca la ciamava stat satellit i Stat che giraven intorna a l'Ass, che a Occident eren ciamaa Stat client.

## Riferiment
*Satellite - Treccani

## Vos corelaa
*Stat fantocc
*Protettoraa
Duca

El **Duca** (del latin *Dux*) a l'è el titol nobiliar, che 'l pò vess sovran, daa al càpo de 'n ducaa. A l'è de solit sotta al titol de Re, de Prenzip ereditari e de Granduca e sora al titol de Marches, Prenzip regnant e Cont.

## Riferiment
*Duca - Treccani

## Vos corelaa
*Duca (lombard)
*Granduca
*Arciduca
*Altezza serenissima ducala
Castell de Cusagh

El **Castell de Cusagh** a l'éra 'na residenza de caccia di Viscont fàda su in del secol quell de 14 del Bernabò Viscont in la zona de Cusagh.

Faa su de quadrej e preja, al dì d'incoeu a l'è bandonaa e l'è mìnga visitabel.

Gh'han abitaa dent, oltra al Bernabò Viscont, el Lodovigh Sforza e la Cristina de Danimarca. L'è staa poeu venduu al Massimilian Stampa, marches de Soncin, intorna al 1500 che l'ha renoeuvaa la torr del castell.

A l'è conligaa cont on tunnel sotterrani a la Badia de Santa Maria Rossa in Cusagh e se pensa che 'l tunnel el rivass finna al Monestee de Bagg.

## Riferiment
*Castello Visconteo di Cusago - I Castelli 

## Vos corelaa
*El Monestee
Castell de Crenna

El **Castell de Crenna** a l'è 'n castell viscontee in la frazion de Crenna, a Galaraa. L'è staa faa su in del secol quell del 12 del Lodrisi Viscont. Intorna al secol quell del 14 a l'è staa destrugaa in part, degià che la familia de Lodrisi l'éra borlada in desgrazia, intorna al 1800 di privaa l'han restauraa ai sò condizion originari.

## Riferiment
* Castello di Crenna - Lombardia Beni Culturali
Fallometria

La **fallometria** a l'è 'na tecnega che la mesura el fluss de sangh al bigol per capì l'eccitazion sessuala de 'n òmm.

La pò vèss doperada 'na banal misura del bigol per misurànn i dimension o la pò doperà di approcc volumetrich cont di sistema a aria, pussee precis: l'ultima manera de lavorà l'è stada inventada del Kurt Freund e l'è considerada anca sensibil a di eccitazion piscinitt. 

L'è despess doperaa in la gestion di molestator seriai, indova che 'l s'è demostraa l'istrument pussee bon cont ona capacità de identificà i recidiv de circa el 33%.

In Cechia a l'è doperaa per i gent che domanden asil politegh e disen de vèss gay.

## Riferiment
*VIDEO: Falometrie odhalí i vaše nejhlubší sexuální preference

## Vos corelaa
*Fruit machine (Canada)
*Fotopletismograf vaginal
*Fotopletismograf del gnervet
Castell de Mirabell

El **Castell de Mirabell** a l'è 'n castell d'epoca medievala in l'omonima zona de Pavia.

Intorna al 1180 a l'è staa faa sù in la zona on monestee, che in del 1200 el desviluppa arent on abitaa.

In del 1335 la familia sciora di Flambert la crompa la pupart di fond in la zona e la fa su on primitiv castell, che in di agn 1360 a l'è crompaa e espropriaa del Galeazz II Viscont.

I Viscont el restauren e 'l conlighen al Parch Viscontee, cioè el compless in tra la Certosa de Pavia e 'l Castell de Pavia.

Sia i Sfòrza che i Franzes gh'han faa sora di lavorà de restaver. In del 1525 a l'è staa al cènter de la Battalia de Pavia. In del 1857 a l'è danegiaa pesantement e dòpo, el comun, el ghe fa di lavorà pussee de restaver e de recostruzion.

## Bibliografia
*F. Conti, V. Hybsch, A. Vincenti, *I castelli della Lombardia*, vol. 1, Novara, 1990, pp.&nbsp;153–153.
*M. Merlo, *Castelli, rocche, case-forti, torri della Provincia di Pavia*, Pavia, 1971.

## Alter proget
Orghen (arma)

L**'orghen** a l'è 'n pèzz de artilieria doperaa dal secol XIV al principi del secol XVIII e faa su cont di cann, de solit de s'ciopp, che se pizzaven insemma, per sbarà a la fanteria.

A l'è staa doperaa soratutt di trupp germanich e del Ducaa de Milan, ma el gh'ha avuu no granda diffusion degià che in del temp de carega i sò soldaa eren indifes, soratutt di attacch di picchee.

## Bibliografia
*Giovanni Santi-Mazzini, *La macchina da guerra dal Medioevo al 1914*, Mondadori (Milano, 2006) - ISBN 8837036841 

## Vos corelaa
*Orghen a 33 cann del Leonard
Viscont (titol)

El **Viscont** a l'è 'n titol nobiliar nassuu in l'éra carolingia e 'l reppresentava on fonzionari, de solit de nomina ducala, che 'l sostituiva el Cont in d'ona quaj giurisdizion.

Cont el temp a l'è deventaa on titol ereditari indeperluu, de solit mittuu in tra el titol de Cont e quell de Baron.
## Riferiment
*Visconte - Treccani
Castell de Binasch

El **Castell de Binasch** a l'è 'n castell faa su in la zona de Binasch in del secol quell de 14 del Luchin Viscont.

Incoeu sed de la ministrazion comunala, l'è staa famos per vèss staa la preson de la miee del Filipp Maria Viscont, la Beatriz de Tenda, condannada a mort per adulteri.

## Riferiment
* Castello di Binasco - I Castelli 

## Alter proget
Castell de Massin

El **Castell de Massin** a l'è 'n castell faa su in del secol quell de 11 di monegh a Massin e pocch dòpo cattaa foeura de la familia di Viscont 'me soa residenza in la zona de Noara.

In origin el gh'eva trii torr, al dì d'incoeu ghe n'è domà voeuna, che la gh'ha anca on pogioeu indova che i Viscont ghe parlaven ai gent: I àlter dò a hinn staa destrugaa per permètt de fà su di àlter edifizzi del Castell.

In del 1721 el ghe nass el Filipp Maria Viscont, futur arcivescov de Milan.

## Riferiment
*Castello di San Vito - Distretto Laghi
Ducaa

El **Ducaa** a l'è 'n feud governaa de 'n Duca. In di territori del Sacher Roman Imperi a hinn deventaa màn a màn sovran, inveci in di territori de dirizz latin a hinn de solit restaa di vassall.

Al dì d'incoeu a gh'è nissun Ducaa sovran.

## Riferiment
*IL SISTEMA FEUDALE, I COMUNI, LE SIGNORIE

## Vos corelaa
*Duca
*Granducaa
Castell de Pagazzan

El **Castell de Pagazzan** a l'è 'n castell viscontee de la città de Pagazzan, borgh passaa di Cont de Bergom ai Torrian 'me conseguenza de la Pas de Costanza. I Viscont, 'na voeulta tolt el poder, han faa su on noeuv castell.

El Castell l'éra part del foss bergamasch, cioè el confin in tra el Ducaa de Milan e la Republega de Venezia. Anca i venezian, però, l'han daa in man a 'n ramm cadett di Viscont, quell de Brignan. In del 1465 a l'è offizialment daa el contròll del Castell a quell ramm, che 'l ghe fa di lavorà per modernàll.

In del 1999, dopo vari passagg de proprietà, a l'è crompaa del comun.

## Bibliografia
**Castra Bergomensia*, Monumenta Bergomensia LXXI, a cura di Graziella Colmuto Zanella e Flavio Conti.

## Vos corelaa
*Palazz Viscont (Brignan)
Naruhito

El **Naruhito** (giappones: **徳仁**, Tokyo, 23 de febrar 1960) a l'è l'Imperator del Giappon dal 1 de magg 2019, quand che 'l sò bobà Akihito l'ha abdicaa in sò favor.
Castell de Pandin

El **Castell de Pandin** a l'è 'n castell faa su in del 1355 del Bernabò Viscont in la città omonima 'me reserva de cascia. In del secol quell de 15 i Sforza el trasformen in d'on avampost de difesa. In del 1552 el passa a la familia di marches D'Adda finna al 1947 quand che l'è crompaa del comun.


Paolo Monti - Servizio fotografico (Pandino, 1980) - BEIC 6330811.jpg|La torr dal lat oriental
Paolo Monti - Servizio fotografico (Pandino, 1980) - BEIC 6330815.jpg|Dettaj di finester
Paolo Monti - Servizio fotografico (Pandino, 1980) - BEIC 6359693.jpg|Affresch


## Riferiment
* Beni Culturali'' – Castello di Pandino - Pandino (CR)
Abdicazion

L**'abdicazion** a l'è l'att de 'n monarca de renonzia al trono. In del cas de 'n càpo de Stat republegan se parla de dimission, in del cas del Papa de renonzia.

## Riferiment
*Abdicazione - Treccani

## Vos corelaa
*Renonzia papala
Castell de Trezz

El **Castell de Trezz** a l'è 'n castell viscontee de Trezz faa in del 1370 del Bernabò Viscont, in d'ona zona fortifegada giamò di temp de la Liga Lombarda.

El gh'ha 'na torr de 42 meter e 'l gh'eva on pont, destrugaa in del 1416.

## Riferiment
*Castello Visconteo di Trezzo sull'Adda - Gite in Lombardia

## Vos corelaa
*Pont de Trezz
Republega de Sant Abbondi

La **Republega de Sant Abbondi** a l'è staa 'n Stat esistii in la zona del Contad de Comm in tra el 1447 e 'l 1450, cioè in tra la mort del Filipp Maria Viscont, Duca de Milan, e la salida al trono del Franzesch Sforza, per governà el territori in del period del voeud de poder.

## Riferiment
*Liber in sul Google Liber

## Vos corelaa
*Aurea Republega Ambrosiana
Castell de Somma

El **Castell de Somma** a l'è 'n castell faa su in del secol quell de 13 di Viscont a Somma. In del 1448 a l'è doperaa di fredej Franzesch e Guido Viscont per refugiàss dopo de la proclamazion de l'Aurea Republega Ambrosiana. Del Guido, che 'l gh'aveva la zona pussee veggia del Castell, deriven i Viscont de Modron, del Franzesch, che 'l gh'aveva la zona pussee noeuva, deriven i Viscont de San Vit.

## Riferiment
* Beni Culturali – Castello Visconti, Somma Lombardo (VA)''
Tom Lister, Jr.

El **Thomas Duane** "**Tom**" **Lister, Jr.** (Compton, California, 24 de giugn del 1958 – Marina del Rey, California, 10 de dicember del 2020) l'è staa on comegh e attor american.
Bernabò Viscont

El **Bernabò Viscont** (Milan, 1323 – Trezz, 19 de dicember 1385) l'è staa scior de Bergom, Bressa, Cremona, Soncin, Lonaa e Val Camonega e, insemma ai fredej Mattee II, mort in del 1355, e Galeazz II, co-Scior de Milan dal 1354 al 1378 e, restaa indeperluu, Scior dal 1378 al 1385.

Fioeu del Steven Viscont, insemma al fredell Galeazz, anca se minga de comun accord, l'ha slargaa i confin del Stat Viscontee che l'è 'ndaa poeu al nevod Gian Galeazz Viscont, dòpo che l'è deventaa l'unich scior de Milan e l'è staa faa mazzà proppi del Gian Galeazz, che 'l vedeva in di sò azion 'n avversità ai sò lianz, e l'è staa in principi menaa via di trupp del Jacom Dal Verme 'me tirann, l'ha permiss ai milanes de saccheggià la soa residenza, ciovè la Cà di Can, e poeu mazzà cont on baslott velenaa de fasoeui. Per impedìgh de deventà on martir di milanes l'è staa tributaa, dopo de la soa mort, 'me 'n gran eroe e gh'han faa 'n gran obèt.

L'ha fondaa, insemma al fredell Galeazz, l'Università di Studi de Pavia.

El Bernabò el gh'ha avuu 25 fioeui, in tra i legittim e quej illegittim, e l'ha faa su di oeuver 'me el Castell de Cusagh, de Pagazzan, el Pont de Trezz e 'l slargament de la Rocca de Bergom e la costruzion de la Cittadella de Bergom.

## Riferiment
*Visconti, Bernabò - Treccani

## Vos corelaa
*Loment de Bernabò Vescont
*Statoa a cavall del Bernabò Viscont
*Gianmastin Viscont
*Agnesa Visconta
Palazz Viscont (Tarent)

El **Palazz Viscont** a l'è 'n palazz de Tarent faa su de 'n ram local de la familia di Viscont. In del 1616 el capo di Viscont de Tarent el decid de dàll ai gesuita per educà i giovin, ma in del 1673 l'è saraa e doperaa domà 'me dimora.

Al dì d'incoeu a l'è doperaa de 'n istitut de coltura de l'Università Cattolega del Sacher Coeur de Milan, l'Istitut Superior di Scienz Religios e 'l Center Missionari Diocesan.

## Riferiment
*Palazzo Visconti di Taranto
Dus

**Dus** (despess anca *Duce*, tant 'me in italian) a l'è 'n termen ch'al voeur dì comandant o guida.

## Storia
El termen, ligaa per etimologia a Duca (che in del primm volgar lombard se diseva anca lu Dus), l'è staa doperaa in la zona italiana per parlà di capi de Stat de la Republega de Venezia e Genova, che in italian se ciàmen Doge. L'è staa poeu recuveraa del nazionalism italian e doperaa, per esempi, per riferìss al Giuseppe Garibaldi o al Gabriele d'Annunzio in del period de Reggenza Italiana del Carnar. 

In del Bollettin de la Vittoria el Re Vittori Emanuel III de Savoja l'è ciamaa "Duce Supremo", o ben "Dus Supremm", usanza comun del period de la granda guerra.

El *Duce* pussee famos a l'è però staa el Benito Mussolini, ciamaa inscì durant del regimm fassista dal 1925 e voramai Duce per antonomasia. In del progett de la Republega Sociala Italiana el "Duce e capo del governo" el gh'eva de vess el president, elegiuu cont la democrazia organega.

## Riferiment
*Duce - Enciclopedia Treccani
## Vos corelaa
*Führer
*Caudillo
*Conducător
Castell dal Pozz

El **Castell dal Pozz** a l'è 'n castell medieval de la città de Olegg, in provincia de Noara.

El se sa mìnga chi l'è che l'ha faa su, se sa che in del 1200 hinn andaa a vivegh i Viscont, ch'even appena tolt el Castell de Massin lilinscì arent.

Lilinscì a hinn nassuu i Viscont de Olegg, ch'han governaa Bologna e Fermo.

In del secol quell de 19 a l'è staa remodernaa in stil neogotich e incoeu a l'è part de 'n obergh.

## Riferiment
*Una storia d’amore sul Lago Maggiore: il fantasma di Barbara Visconti al Castello Dal Pozzo 

## Alter proget
Ducaa de Bari

El **Ducaa de Bari** a l'è staa 'n vassall del Regn de Napoli. El gh'eva dent i territori de Bari, Modugno, Ostuni, Acquaviva delle Fonti e Rossano.

## Duca
* Lionello Accrocciamuro
* Raimondo Orsini Del Balzo
* Jacopo Caldora (1430 - 1439)
* Antonio Caldora (1439 - 1440)
* Giannantonio Orsini (1440 - 1463)
* *El Ducaa el passa al Re de Napoli*
* Sforza Maria Sforza (1464 - 1479)
* Lodovigh Sforza (1479 - 1500)
* Isabella d'Aragona (1501 – 1524)
* Bona Sforza (1524 - 1557)
* *El Ducaa el passa a la Spagna *
* Giovanni Carafa (1558 - )

## Bibliografia
* Nicola Ferorelli, *Il ducato di Bari sotto Sforza Maria Sforza e Ludovico il Moro (da documenti inediti del R. Archivio di Stato, dell'Ambrosiana e della Trivulziana di Milano)*, Milano 1914
* *Storia di Bari*, diretta da Francesco Tateo, vol. 2: *Dalla conquista normanna al ducato sforzesco*, Bari: Laterza, 1990
* Vito Antonio Melchiorre, *Il Ducato sforzesco di Bari*, Bari: Adda, 1990.
Elisa Serafini

L**'Elisa Serafini** (Milan, 14 de agost 1988) a l'è 'na politega, imprenditris e manager italiana.

## Biografia
La nass a Milan e la vegn su in tra Milan e Genoa. La studia a l'Università Cattolega del Sacher Coeur e a la LIUC de Castellanza.

In tra i 24 e i 25 agn a l'è assunta 'me manager per Uber, che poeu lassa per lavorà indeperlee.

### Politega
La se definiss liberala, liberista e libertaria e la se ispira a la scoeula austriega e a quella de Chicago: in del 2012 a l'è elegiuda reppresentanta de facoltà de Student per la Libertà, el moviment studentesch de Forza Italia.

In del 2016 la toeu part a la campagna eletorala del Stefano Parisi 'me responsabil de la comunicazion.

In del 2017 l'è elegiuda a Genova a sostegn del Marco Bucci e la deventa assessora, e la riess a tajà i spes e a volzà i danee che riven di sponsor privaa; la se dimett in del luj 2018 per di litt ideològich dent de la gionta, soratutt cont la componenta leghista.

La partecipa a 'n bon numer de sociazion d'area liberala 'me la Sociazion Luca Coscioni, la Sociazion Certi Diritti, la Sociazion de Mesizzia Italo-Israeliana e 'l Comitaa Ventoten.

In del november del 2019 la aderiss a Italia Viva. Se parla de 'na soa possibil candidatura in di elezion regionai de la Liguria del 2020 per el pol liberal-progressista ma a la fin l'è scernuu l'Aristide Massardo.

## Oeuver
*Fuori dal Comune: Dietro le quinte della politica locale per capire il Paese e costruire il futuro, 2020

## Riferiment
*Elisa Serafini - WikiMilano
*Elisa Serafini - Biografia
*Regionali 2020, Italia Viva e polo centrista convergono su Massardo: “Alternativa al populismo Pd-M5s”
Castell de Cassin Scanas

El **Castell de Cassin Scanas**, ciamaa anca **Castell de Rozzan**, a l'è 'n castell medieval in la frazion de Cassin Scanas pensaa per difend Rozzan. L'è staa faa sù in del secol quell del 11 e doperaa del Stat de Milan per di fonzion militar.

In del 1500 a l'è crompaa di Trivolz e faa 'me cassina de campagna. In del 1836 a l'è crompaa di Viscont de Modron.

## Riferiment
*Sitt del Comun
Castell de Galliaa

El **Castell de Galliaa** a l'è staa faa su di Sforza in tra 'l 1476 e 'l 1496 in su 'na veggia fortificazion d'era viscontea. A l'è voeuna di fortificazion pussee grand e imponent de la Provincia de Noara.

Giamò in del 1154 el Barbarossa l'ha destrugaa 'na fortezza in la zona, che 'l fa su an'mò in del 1168. El Filipp Maria Viscont el fa su la soa "Rocchetta" in del 1413. El Castell d'incoeu a l'è staa faa su in tra el ducaa del Galeazz Maria Sforza e del Lodovigh el Moro.

## Riferiment
*Il Castello di Galliate